Nafngiftir í MS eru hluti af sögu skólans . Það er hefð fyrir því að gefa einstökum stöðum og svæðum heiti . Heitin eru oft örnefni fengin úr umhverfi skólans eða þau vísa í þá starfsemi sem þar hefur farið fram . Sum heitanna tengjast fyrstu árum í sögu skólans en önnur eru nýrri og töluverðar breytingar voru gerðar í tengslum við að byggt var við skólann , Þá urðu ný nöfn til , sum gömul heiti fengu annað hlutverk og önnur hurfu . Vinnu nafnanefndar MS 2018 - 2019 var stýrt af Lóu Steinunni Kristjánsdóttur en afrakstur þeirrar vinnu er birtur hér að neðan : Staðsetning vinnuherbergja starfsfólks Ábótasæti : Skrifstofa umsjónarmanns . Er staðsett við aðalinngang MS á jarðhæð Aðalsteins . Pálsflaga : Vinnuherbergi íslenskukennara . Er staðsett á miðhæð Þrísteins . Þrætumói : Vinnuherbergi kennara erlendra mála . Er staðsett á efstu hæð Þrísteins . Völusteinn : Vinnuherbergi stærðfræðikennara . Er staðsett í Loftsteini . Langalína : Vinnuherbergi dönskukennara . Er staðsett í Loftsteini . Söguhornið : Vinnuherbergi sögukennara . Er staðsett í Loftsteini . Miklihvellur : Vinnuherbergi raungreinakennara . Er staðsett á efri hæð Langholts . Rofadalur : Vinnuherbergi enskukennara . Er staðsett á jarðhæð Aðalsteins . Oddi : Vinnuherbergi kennara í félagsfræði , hagfræði og viðskiptagreinum . Er staðsett á jarðhæð Langholts . Grjóthóll : Vinnuherbergi jarðfræði - og umhverfisfræðikennara . Er staðsett í Jarðsteini . Lausnarsteinn : Skrifstofur námsráðgjafa . Er í Loftsteini . Skrifstofa skólans er á annarri hæð Aðalsteins og þar eru einnig skrifstofur stjórnenda , fjármálastjóra og skrifstofustjóra . Staðsetning fundarherbergja Rökstólar : Er fundarherbergi fyrir 16 - 20 manns . Er í Jarðsteini . Tilveran : Fundarherbergi stjórnenda á skrifstofusvæðinu . Með rými fyrir um 8 manns . Er á annarri hæð Aðalsteins .